Imtella' April 23, 2021 Tal-inqas żewġ sptarijiet fil-kapitali tal-Indja, Delhi, qed jispiċċalhom l-ossiġnu. Dan filwaqt li diversi stati fil-pajjiż jinsabu f'nofs kriżi fil-kura tas-saħħa. Għadd ta' nies mietu waqt li kienu qed jistennew għall-provvisti tal-ossiġnu, u l-maġġoranza tas-sodod fit-taqsima tal-kura intensiva fl-isptarijiet ta' Delhi huma mimlija. L-Indja qed taffaċċja l-agħar tat-tieni mewġa ta' infezzjonijiet tal-Covid. Ilbieraħ ġew reġistrati rekord ta' każijiet. Fl-Indja, s'issa ġew konfermati b'kollox 16-il miljun każ tal-virus.